open-index/open-wikipedia-markdown huggingface dataset:
კორტნი კარდაშიანი

**კორტნი კარდაშიანი** (დ. 18 აპრილი, 1979) — ამერიკელი სატელევიზიო სახე და მოდელი. 2007 წელს მან და მისმა ოჯახმა დაიწყო რეალით შოუში  *Keeping Up with the Kardashians-ში*  მონაწილეობის მიღება. მისმა წარმატებამ *Keeping Up with Kardashians*-ში გამოიწვია მისი გამოჩენა სეარიალებში *Kourtney and Khloé Take Miami* (2009–2013)  და  *Kourtney and Kim Take New York* (2011–2012).

დებთან კიმ და ქლოი კარდაშიანებთან ერთად მონაწილეობს პარფიუმერის,ტანსაცმლის და მოდის ბიზნესში. მათ შექმნეს რამდენიმე ტანსაცმლის კოლექცია და სუნამოები და დამატებით გამოუშვეს წიგნი *Kardashian Konfidential* 2010 წელს. კორტნიმ 2019 წლის დასაწყისში გამოაქვეყნა  საკუთარი ვებ-გვერდი სახელწოდებით '*Poosh*'.

კორტნი და მისი დედმამიშვილები სარგებლობენ პოპულარობით სოციალურ მედიაში. 2016 წლის მდგომარეობით CBC Marketplace- ის მიხედვით ერთ პოსტზე Instagram- ზე, Facebook- ზე და Twitter- ზე კორტნი 75,000-დან 300,000 აშშ დოლარამდე გამოიმუშავებს.

## ადრეული ცხოვრება 
კორტნი მერი კარდაშიანი დაიბადა ლოს – ანჯელესში, კალიფორნიაში, 1979 წლის 18 აპრილი, დედის კრის ნეტ ჰოტონის და ადვოკატი რობერტ კარდაშიანის ოჯახში. მას ორი და ჰყავს, ქლოი და კიმი და უმცროსი ძმა, რობი. კორტნის დედას ჰოლანდიური, ინგლისური, ირლანდიელი და შოტლანდიელი წინაპრები ჰყავდა. ხოლო მამა იყო მესამე თაობის სომეხი ამერიკელი.1991 წელს კორტნის მშობლები განქორწინდნენ. რობერტ კარდაშიანთან განქორწინების შემდეგ, დედა დაქორწინდა ოლიმპიურ ჩემპიონ ბრიუს ჯენერზე (ახლანდელი კეიტლინი). დედის ამ ქორწინებიდან კორტნის ჰყავს ნახევარდები კენდალ და კაილი ჯენერები. 1994 წელს ქლოის მამამ ყურადღება მიიპყრო ო.ჯ სიმპსონის მკვლელობის საქმეში მონაწილეობით,ცნობილია რომ ო.ჯ სიმპსონი მოკლეს კოლუმბიური ჰალსტუხის მეთოდით.

კორტნიმ დაამთავრა მერიმუნტის საშუალო სკოლა,ლოს ანჯელესში. სკოლის დამთავრების შემდეგ იგი გადავიდა დალასში, ტეხასის შტატში, რომ ესწავლა თეატრალურზე არიზონას უნივერსიტეტში.

## ქორწინება 
კორტნი კარდაშიანი 2006 წელს დაქორწინდა Scott Disick-ზე,წყვილის ურთიერთობა 9 წელი გაგრძელდა და 2015 წელს განქორწინებით დამთავრდა. ისინი ერთმანეთს შეხვდნენ საერთო მეგობრის წვეულებაზე მექსიკაში. კარდაშიანს და  დისკის სამი შვილი ჰყავს: ვაჟი მეისონი დასი (დაიბადა 2009 წლის 14 დეკემბერს), ქალიშვილი პენელოპა (დაიბადა 2012 წლის 8 ივლისს),  და ვაჟი რინგ ასტონი (დაიბადა 2014 წლის 14 დეკემბერს). სერიალ *Keeping Up With Kardashians*-ში ნაჩვენებია კორტნის სამივე შვილზე ორსულობა და მათი დაბადება.,

2010 წლის დასაწყისში, წყვილი დროებით გადავიდა მაიამიში შვილთან და დასთან, კიმთან ერთად. ამ დროის განმავლობაში, კორტნი თვლიდა, რომ დისკს ალკოჰოლის პრობლემა ჰქონდა,დისკის ალკოჰოლის პრობლემის გამო წყვილი დროებით დაშორდა. თერაპიაში რეგულარულად დასწრებისა და ალკოჰოლის დროებით დათმობის შემდეგ, დისკი და კორტნი შერიგდნენ და მათ ურთიერთობა განაგრძეს 2010 წლის შუა პერიოდში.საბოლოოდ წყვილი 2015 წელს გაშორდა.

## რესურსები ინტერნეტში
* 

## სქოლიო 
კატეგორია:დაბადებული 1979
კატეგორია:დაბადებული 18 აპრილი
კატეგორია:ამერიკელი მოდელები
კატეგორია:კარდაშიანების ოჯახი
კატეგორია:ცოცხალი ადამიანები
ოლღა დოლიძე

**ოლღა დოლიძე** (დ. 24 მარტი, 1904 — გ. 24 მაისი, 1990) — ქართველი ესტრადისა და თეატრის მსახიობი, საქართველოს სსრ სახალხო არტისტი (1956). 

## ბიოგრაფია
დაიბადა ქალაქ თბილისში. 1920 წელს დაიწყო სასცენო მოღვაწეობა დიდუბის რკინიგზის კლუბში.ოლღა დოლიძე აქტიურად გამოდიოდა აგრეთვე ავჭალის აუდიტორიისა და თბილისის მუშათა ცენტრალური კლუბის წარმოდგენებში. ის 1921-1923 წლებში ჩაირიცხა შოთა რუსთაველის სახელობის თეატრის დასში; 1932-1936 წლებში იყო კოტე მარჯანიშვილის სახელობის თეატრის მსახიობი. 1936-1944 წლებში კვლავ დაბრუნდა რუსთაველის სახელობის თეატრში მსახიობად. 

1931 წლიდან დოლიძე აქტიურად გამოდიოდა ესტრადაზე, ის კონცერტებს მართავდა როგორც საქართველოში, ასევე სსრკ სხვა ქალაქებში. ოლღა დოლიძემ მართლაც, რომ მნიშვნელოვანი წვლილი შეიტანა ქართული საესტრადო ხელოვნების განვითარებაში. 

ოლღა დოლიძის მიერ თეატრებში შესრულებულ როლებს შორის გამორჩეული და აღსანიშნავია: ფოფოდია (შალვა დადიანის „გუშინდელნი“), მარიკა (შალვა დადიანის „ნინოშვილის გურია“), პარასკევა (შალვა დადიანის „ნაპერწკლიდან“), მიქაელა (მდივნის „ალკაზარი“), ბიჭუნა (ნაკაშიძის „ვინ არის დამნაშავე?“), კაროჟნა („შემოდგომის აზნაურები“, დავით კლდიაშვილის მიხედვით), გალჩიხა (ოსტროვსკის „უდანაშაულო დამნაშავენი“) და სხვა. ოლღა დოლიძის ერთ-ერთი გამორჩეული როლია ასევე, ნანა სპექტაკლიდან „გმირთა თაობა“, რომელიც მან რუსთაველის თეატრის სცენაზე შეასრულა. 

განსაკუთრებით აღსანიშნავია, ოლღა დოლიძის მიერ შესრულებული ფელეტონები და სკეტჩები, რომლებიც ატარებდა უაღრესად მძაფრ პოლიტიკურ და სოციალურ შინაარსს - მათში სწორედ და ნათლად მხილდებოდა ადამიანთა მნიშვნელოვანი და ცხოვრებისეული ნაკლოვანებები. 

უნდა აღინიშნოს, რომ ოლღა დოლიძეს ჰქონდა გარდასახვის შესანიშნავი უნარი, იუმორის არაჩვეულებრივი გრძნობა და მოქალაქეობრივი პათოსი, რომლის გამოც იგი ძალზედ პოპულარული იყო, იმ დროს კერძოდ 40-იანი წლების ქართულ ესტრადაზე მოღვაწე სახეებიდან. თითოეულ როლს ოლღა დოლიძე ასრულებდა ბუნებრივი სისადავით, მას ჰქონდა გამორჩეული მკაფიო მეტყველება და შესანიშნავი სასცენო გარეგნობა.  

აღსანიშნავია, რომ ესტრადის მსახიობთა პირველ საკავშირო კონკურსზე დოლიძის წარმატება (არკადი რაიკინთან და ვასო გოძიაშვილთან ერთად) იმდროისთვის ქართული საესტრადო ხელოვნების ნამდვილი აღმოჩენა, დიდი და მნიშვნელოვანი გამარჯვება იყო. სწორედ ამ დიდმა მიღწევამ, შემდგომში საკმაოდ გამორჩეული და დიდი როლი ითამაშა ქართული სასტრადო ხელოვნების განვითარებაში. 

ოლღა დოლიძეს მიღებული აქვს სახელმწიფო ჯილდოები, მათ შორის 1956 წელს ხელოვნებაში შეტანილი განსაკუთრებული წვლილისთვის მიენიჭა საქართველოს სახალხო არტისტის წოდება. ის იყო ქართული საბალეტო დასის ნამდვილი კორიფე. 

გარდაიცვალა 1990 წელს, 86 წლის ასაკში.

## ლიტერატურა
* საქართველო: ენციკლოპედია: ტ.2. - თბ., 2012. - გვ.476

## რესურსები ინტერნეტში
## სქოლიო
კატეგორია: დაბადებული 24 მარტი
კატეგორია: დაბადებული 1904
კატეგორია: გარდაცვლილი 1990
კატეგორია: გარდაცვლილი 24 მაისი
კატეგორია: ქართველი მსახიობები
კატეგორია:საქართველოს სსრ-ის სახალხო არტისტები
ოლღა
საქართველო ოლიმპიურ თამაშებზე

**საქართველო**, როგორ დამოუკიდებელი ქვეყანა, ოლიმპიურ თამაშებზე პირველად 1994 წელს გამოვიდა და მას შემდეგ ყველა ჩატარებული ზამთრისა და ზაფხულის ოლიმპიური თამაშების მონაწილეა. 

ქართველმა ათლეტებმა ჯამში 33 მედალი მოიპოვეს, უმეტესად ჭიდაობაში, ძიუდოში და ძალოსნობაში.

## მედლების ცხრილები 
### მედლები ზაფხულის ოლიმპიურ თამაშებზე 
### მედლები ზამთრის ოლიმპიურ თამაშებზე 
## მედალოსნების სია 
## მედროშეები 
## რესურსები ინტერნეტში
* 
* 


კატეგორია:საქართველოს სპორტი
კურტ კობეინი: შვილის შესახებ

**კურტ კობეინი შვილის შესახებ** — დოკუმენტური ფილმი კურტ კობეინზე. პრემიერა შედგა 2006 წელს ტორონტოს საერთაშორისო კინოფესტივალზე. ფილმი აგებულია კობეინის ინტერვიუების აუდიო ჩანაწერებზე, რომლებიც მასთან მუსიკალურმა ჟურნალისტმა მაიკლ აზერადმა ჩაწერა თავისი წიგნისთვის „Come as You Are: The Story of Nirvana“. ფილმისთვის ვიდეომასალა გადაღებულია აბერდინში, ოლიმპიასა და სიეტლში — ეს ადგილები კურტს საკუთარ სახლად მიაჩნდა. ფილმმა სან-დიეგოს საერთაშორისო კინოფესტივალზე გაიმარჯვა ნომინაციაში საუკეთესო დოკუმენტური ფილმი.

## საუნდტრეკი
### სიმღერების სია
#„Overture“ — Steve Fisk & Benjamin Gibbard
#„Motorcycle Song“ — Arlo Guthrie
#„It's Late“ — Queen
#„Downed“ — Cheap Trick
#„Eye Flys“ — Melvins
#Audio: Punk Rock 
#„My Family's a Little Weird“ — MDC
#„Banned in D.C.“ — Bad Brains
#„Up Around the Bend“ — Creedence Clearwater Revival
#„Kerosene“ — Big Black
#„Put Some Sugar on It“ — Half Japanese
#„Include Me Out“ — Young Marble Giants
#„Round Two“ — Pasties
#„Son of a Gun“ — The Vaselines
#„Graveyard“ — Butthole Surfers
#Audio: Hardcore Was Dead 
#„Owner's Lament“ — Scratch Acid
#„Touch Me I'm Sick“ — Mudhoney
#Audio: Car Radio 
#„The Passenger“ — იგი პოპი
#„Star Sign“ — Teenage Fanclub
#„The Bourgeois Blues“ — Lead Belly
#„New Orleans Instrumental No. 1“ — R.E.M. 
#Audio: The Limelight 
#„The Man Who Sold the World“ — დეივიდ ბოუი
#„Museum“ — მარკ ლენეგანი
#„Indian Summer“ — ბენ გიბარდი

## რესურსები ინტერნეტში
* 
* 
* 
* 

## სქოლიო
კატეგორია:ბიოგრაფიული ფილმები
კატეგორია:დოკუმენტური ფილმები მუსიკისა და მუსიკოსების შესახებ
ქეთი დოლიძე

**ქეთევან (ქეთი) დოლიძე** (დ. 4 დეკემბერი, 1945, თბილისი) — ქართველი თეატრისა და კინოს რეჟისორი, მსახიობი, საქართველოს ღირსების ორდენისა და (1996) თამარ მეფის ორდენის კავალერი, საქართველოს კინემატოგრაფისტთა  შემოქმედებითი კავშირის წევრი. თბილისის საპატიო მოქალაქე (2015).

## ბიოგრაფია 
დაიბადა თბილისში. 1967 წელს დაამთავრა თბილისის სახელმწიფო უნივერსიტეტის დასავლეთ ევროპის ენებისა და ლიტერატურის ფაკულტეტი. 1975 წელს დაამთავრა თბილისის სახელმწიფო თეატრალური ინსტიტუტის სარეჟისორო და სამსახიობო ფაკულტეტები.

1974–1998 წლებში იყო საქართველოს სამაუწყებლო ტელევიზიის რეჟისორი. 1975 წლიდან კინოსტუდია „ქართული ფილმის“ დამდგმელი რეჟისორი. 1997 წლიდან კინომსახიობთა თეატრის რეჟისორი, საერთაშორისო ფესტივალ „საჩუქრის“ სამხატვრო ხელმძღვანელი, ხოლო 1993 წლიდან ქალთა მოძრაობა „მანდილის“ ერთ-ერთი დამფუძნებელი და კომიტეტის თავმჯდომარე. იგი არის ასევე მიხეილ თუმანიშვილი სახელობის კინომსახიობთა თეატრის სამხატვრო ხელმძღვანელი. დამდგმელი რეჟისორია ფილმებისა: „კაცია-ადამიანი?!“ (1979), „კუკარაჩა“ (1983), „სანამ წვიმა გადივლიდეს“ (1985), „მარტოხელა მონადირე“ (1989), „ო, რა ტკბილია განშორების ეს ნაზი სევდა“ (1992) და სხვა. ასევე ის არის ავტორი, სატელევიზიო დადგმებისა: „დღესასწაული“ (1973), „ცოლ-ქმარი ბინას დაეძებს“ (1975) და სხვა.

მის ფილმებს მოპოვებული აქვს რამდენიმე ჯილდო, მათ შორის აღსანიშნავია „კუკარაჩა“, რომელმაც 1983 წელს მოიპოვა პრიზი საუკეთესო ეკრანიზაციისათვის, ლენინგრადის ფილმების ფესტივალზე. ასევე „ძველი მელოდია“, რომელმაც ტაშკენტში 1985 წელს მოიპოვა პირიზი აზიური ფილმების ფესტივალზე.

შესრულებული აქვს როლები სპექტაკლებში: „სისხლიანი ქორწილი“ (1974), „შენსკენ სავალი გზები“ (1984), „მედეა – გახლეჩილი სამყარო“ (1997), „ჩემი თაობის ავტოპორტრეტი“ (2000 წელი) და სხვა. ქეთი დოლიძე არის ქალთა საერთაშორისო მოძრაობის „თეთრი მანდილის“ დამფუძნებელი, ეს ორგანიზაცია დაარსდა 1993 წელს.

ქეთი დოლიძე დაჯილდოებულია ღირსებისა (1996) და თამარ მეფის (2021) ორდენებით. ჰყავს ორი შვილი. ქეთი დოლიძის მამა — სიკო დოლიძე, ასევე ცნობილი რეჟისორი იყო.

კულტურის მინისტრის, მიხეილ გიორგაძის განცხადების საფუძველზე, 2017 წელს ქეთი დოლიძე მიხეილ თუმანიშვილის სახელობის კინომსახიობთა თეატრის სამხატვრო ხელმძღვანელის თანამდებობიდან გათავისუფლდა.

მისმა ფრაზამ „ჩემი კუკარაჩა ნანახი გაქვს?“ ინტერნეტ-სივრცე დაიპყრო და საზოგადოებაში განხილვის საგნად იქცა.

## ლიტერატურა 
* 
* ვინ ვინაა საქართველოში: ქართული ბიოგრაფიული ცნობარი. – თბ., 1998–1999. — გვ. 118

## რესურსები ინტერნეტში 
*
* ქეთი დოლიძე — ეროვნული ფილმოგრაფია

## სქოლიო 
კატეგორია:დაბადებული 1945
კატეგორია:დაბადებული 4 დეკემბერი
კატეგორია:ქართველი კინორეჟისორები
კატეგორია:ქართველი თეატრის რეჟისორები
კატეგორია:ქართველი მსახიობები
კატეგორია:საქართველოს ღირსების ორდენის კავალრები
კატეგორია:თამარ მეფის ორდენის მფლობელები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
ქეთევან
კატეგორია:თბილისის საპატიო მოქალაქეები (2015)
ქლოი კარდაშიანი

**ქლოი კარდაშიანი** (დ. 27 ივნისი, 1984) — ამერიკელი სატელევიზიო სახე და მოდელი. 2007 წლიდან ოჯახთან ერთად თამაშობს რეალით სატელევიზიო შოუში ,,*Keeping Up with Kardashians"*. ქლოის წარმატებამ ,, *Keeping Up with Kardashians"-*ში გამოიწვია მისი გამოჩენა სეარიალებში  *Kourtney and Khloé Take Miami* (2009–2013)  და  *Khloé Take The Hamptons* (2014–2015).

2009 წლის სექტემბრიდან 2016 წლის ოქტომბრამდე ქლოი დაქორწინებული იყო კალათბურთელ ლამარ ოდომზე, წყვილი დაქორწინდა 2009 წელს ურთიერთობის ერთი თვის თავზე. მათ მონაწილეობა მიიღეს საკუთარ სერიალში *Khloé & Lamar* (2011–2012). 2009 წელს კარდაშიანმა მონაწილეობა მიიღო სერიალ *The Celebrity Apprentice*-ის მეორე სეზონში.

ქლოი  თავის დებთან, კორტნისთან და კიმთან ერთად ჩართულია კოსმეტიკურ და მოდის ბიზნესში. მათ შექმნეს ტანსაცმლის რამდენიმე კოლექცია და სუნამოები და 2010 წელს გამოუშვეს წიგნი *Kardashian Konfidential*. მათ ითამაშეს საკუთარი მოკლემეტრაჟიან რეალით სერიალში, *Dash Dolls* (2015).

2016 წელს მიჰყავდა საკუთარი გადაცემა  *Kocktails with Khloé,* რომელიც არის ჯანრთელობის და ფიტნესის შესახებ.

## ადრეული ცხოვრება 
ქლოე ალექსანდრა კარდაშიანი დაიბადა ლოს–ანჯელესში, კალიფორნიაში, 1984 წლის 27 ივნისს, დედის კრის ნეტ ჰოტონის და ადვოკატ რობერტ კარდაშიანის ოჯახში. მას ორი უფროსი და ჰყავს, კორტნი და კიმი და უმცროსი ძმა, რობი. ქლოის დედას ჰოლანდიელი, ინგლისელი, ირლანდიელი და შოტლანდიელი წინაპრები ჰყავდა, ხოლო მამა იყო მესამე თაობის ამერიკელი სომეხი. 1991 წელს ქლოის მშობლები განქორწინდნენ. განქორწინების შემდეგ მამამ ცოლად მოიყვანა ოლიმპიური ჩემპიონი კეიტლინ ჯენერი. მამის ამ ქორწინებიდან ქლოის ჰყავს ნახევარდები კენდალ და კაილი ჯენერები.

## კარიერა 
2007 წლის ბოლოს ქლოი, დედამისი კრისი, მამინაცვალი ბრიუსი და და-ძმები კორტნი, კიმი და რობი, ასევე ნახევარდები კენდალი და კაილი გამოჩნდნენ სერიალში *Keeping Up with the Kardashians*. ქლოის სერიალმა დიდი წარმატება და ფულადი სახსრები მოუტანა. 2016 წლის მონაცემებით  საშუალოდ ქლოის Instagram, Facebook და Twitter-ის ერთ სარეკლამო პოსტზე 75 000 ამერიკულ დოლარს უხდიან.

2009 წლის ივნისში, ქლოი და მისი დები გაერთიანდნენ ბუნებრივი პროდუქტების ასოციაციასთან, რათა შეექმნათ კბილების გასათეთრებელი პასტა, სახელწოდებით *Idol White*. ამავე წელს ქლოი გამოჩნდა *PETA*- ს ერთ-ერთ სარეკლამო ვიდეო რგოლში *"I Will Rather Go Naked"* . 2010 წლის მარტში სამმა დამ გამოუშვა საიუველირო ხაზი რომელიც წარმატებით იყიდება დღემდე. 2010 წლის გაზაფხულის სეზონისთვის დებმა გამოუშვეს ტანსაცმლის ხაზი კომპანია  *Bebe*-სთვის. 2010 წლის სექტემბერში, ქლოიმ და მისმა დებმა გამოუშვეს კიდევ ერთი ტანსაცმლის ხაზი, *K-Dash QVC.* ამავე 2010 წელს დებმა გამოუშვეს ავტორუჯი *Kardashian Glamour Tan*, პროდუქციამ დიდი პოპულარულობა მოიპოვა.

2009 და 2013 წლებში ქლოი მონაწილეობდა სერიალში *Kourtney and Khloé Take Miami-*ში*,* 2014 და 2015 წლებში მონაწილეობდა სერიალ *Khloé Take The Hamptons-*ში. 2012 წელს ქლოი გამოჩნდა ამერიკული X-factor-ის ჟიურიში.

## რესურსები ინტერნეტში
* 

## სქოლიო 
კატეგორია:დაბადებული 1984
კატეგორია:დაბადებული 27 ივნისი
კატეგორია:ამერიკელი მოდელები
კატეგორია:კარდაშიანების ოჯახი
კატეგორია:ცოცხალი ადამიანები
გია ჟორჟოლიანი

**გია ჟორჟოლიანი** (დ. 20 ნოემბერი, 1954, თბილისი, საქართველოს სსრ) — ქართველი პოლიტიკოსი და პუბლიცისტი, პოლიტიკური პარტია „სოციალ-დემოკრატები საქართველოს განვითარებისათვის“ თავმჯდომარე, საქართველოს სამი მოწვევის (1992, 2012, 2016) პარლამენტის წევრი.

1976 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი. 1977 წლიდან დღემდე მუშაობს საქართველოს მეცნიერებათა აკადემიის აღმოსავლეთმცოდნეობის ინსტიტუტში. 1983 წელს დაიცვა დისერტაცია თემაზე „ირანის ქალაქები XI საუკუნეში“, ისტორიის მეცნიერებათა კანდიდატის ხარისხის მოსაპოვებლად. 1993-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი: „ერთობა“.    2012-2016 წლებში — საქართველოს მე-8 მოწვევის პარლამენტის წევრი პარტიული სიით, პოლიტიკური ბლოკი:   „ბიძინა ივანიშვილი —  ქართული ოცნება“.  2016-2020 წლებში —  საქართველოს მე-9 მოწვევის პარლამენტის  პარტიული სიით, საარჩევნო ბლოკი:  „ქართული ოცნება - დემოკრატიული საქართველო“.

## რესურსები ინტერნეტში
*გია ჟორჟოლიანი  — საქართველოს პარლამენტის ოფიციალური საიტი (საქართველოს პარლამენტის მესამე მოწვევა)

## სქოლიო
კატეგორია:დაბადებული 20 ნოემბერი
კატეგორია:დაბადებული 1954
კატეგორია:საქართველოს III მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:საქართველოს IX მოწვევის პარლამენტის წევრები
კატეგორია:ქართველი პუბლიცისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
გია
ჯორჯ V-ის ნაპირი

**ჯორჯ V-ის ნაპირი** () — ვიქტორიას მიწის სანაპიროს ნაწილი (აღმოსავლეთი ანტარქტიდა) ა. გ. 142° და 155° შორის. წარმოადგენს გამომყვანი (ნინისის, მერცის) და შელფური (კუკის) მყინვარების მონაცვლეობას უშუალოდ ზღვისკენ გამოსული კონტინენტური მყინვარული ფარის კიდის მონაკვეთებით. აღმოჩენილია ავსტრალიური ექსპედიციის მიერ დაგლას მოუსონის ხელმძღვანელობით 1912–1913 წლებში. სახელი ეწოდა ინგლისის მეფის, ჯორჯ V-ის პატივსაცემად.

## ლიტერატურა 
* Георга V Берег // Большая советская энциклопедия : [в 30 т.]. / гл. ред. А. М. Прохоров. — 3-е изд. т. 6. — М. : Советская энциклопедия, 1971.

კატეგორია:ანტარქტიდის ნაპირები
ემა იტალიელი

**ემა იტალიელი** (; დ. 948 — გ. აპრილი, 988) — კაროლინგების დინასტიის წარმომადგენელი. იტალიის მეფე ლოთარ II-ის ასული. დასავლეთ ფრანკთა დედოფალი 965-986 წლებში როგორც მეფე ლოთარის მეუღლე. მეფე ლუი V-ის დედა.

## ბიოგრაფია 
ემა დაიბადა დაახლოებით 948 წელს. იგი იყო იტალიის მეფე ლოთარ II-ისა და მისი მეუღლის, დედოფალ ადელაიდა იტალიელის ქალიშვილი. 950 წელს მამამისი ბურგუნდიის მეფე ბერენგარ II-მ მოწამლა და თავი იტალიის მეფედ გამოაცხადა. თავისი ვაჟის მემკვიდრეობის დასაცავად დედოფალი ადელაიდა საღვთო რომის იმპერატორ ოტო I-ს მისთხოვდა, რომელთანაც შეეძინა მომავალი იმპერატორი ოტო II.

965 წელს ემა მიათხოვეს დასავლეთ ფრანკთა მეფე ლოთარს, რითაც იგი დედოფალი გახდა. 977 წელს დედოფალმა ემამ თავისი მაზლი, ქვემო ლოთარინგიის ჰერცოგი შარლი ლაონის ეპისკოპოსთან მკრეხელობაში დაადანაშაულა. დედოფლისა და ეპისკოპოსის ინტრიგების წყალობით შარლი იძულებული გახდა ფრიგიაში გაქცეულიყო. თავისი ვაჟის მემკვიდრეობის დასაცავად ემამ ლოთარი დაარწმუნა, რომ ლუი თავის სიცოცხლეშივე დაესვა თანა-მმართველად, თუმცა რეალურად მისთვის არანაირი ძალაუფლება არ მიუცია.

ემას ქორწინებამ ვერ მოაგვარა მის ქმარსა და ნახევარ-ძმას შორის არსებული უთანხმოება, რის გამოც ოტო და ლოთარი ომებს განაგრძობდნენ. ისინი საბოლოოდ მხოლოდ 980 წელს დაზავდნენ, 983 წელს კი ოტო გარდაიცვალა.

986 წლის 2 მარტს მეფე ლოთარი გარდაიცვალა, რის გამოც ტახტი მათმა ვაჟმა, ლუი V-მ დაიკავა. ახალმა მეფემ ემაცა და მისი მოკავშირე ლაონის ეპისკოპოსიც გააძევა სამეფო კარიდან, რადგან ლუის აზრით მათ მამამისი მოწამლეს. ამ ამბიდან მალევე, 987 წელს ლუი V უშვილოდ აღესრულა, რითაც შეწყდა კაროლინგების დინასტია. ემამ და ეპისკოპოსმა მემკვიდრის კრიზისით ისარგებლეს, აიღეს პარიზი და თავი მმართველებად გამოაცხადეს, თუმცა ფრანგმა დიდებულებმა მეფედ უგო კაპეტი დასვეს, რომელმაც ემა დააპატიმრა და დედაქალაქიდან შორს, ორლეანში გამოკეტა.

ზოგიერთი წყაროს მიხედვით დედოფალმა ემამ მოახერხა ორლეანიდან გაპარვა და ბოჰემიის მეფე ბოლესლავ II-ზე დაქორწინება. ჩეხი ისტორიკოსების მტკიცებით სწორედ ემა იყო ბოლესლავის უმცროსი ვაჟების: ოლდრიხისა და იარომირის დედა. ასევე მათი მტკიცებით, ემას ვაჟი იყო ბოჰემიის მეფე ბოლესლავ III-ც, თუმცა ფრანგული წყაროების მიხედვით დედოფალი ემა იტალიელი 988 წლის აპრილში გარდაიცვალა ორლეანში.  ჩეხური წყაროების მიხედვით იგი 1004 წლის შემდეგ გარდაიცვალა პრაღაში.

## ლიტერატურა 
* Jean-Charles Volkmann. Bien Connaître les généalogies des rois de France. ISBN 2-87747-208-6.
*  Gallick, Sarah (2009). The big book of women saints. Pymble, NSW: HarperCollins e-books. ISBN 0061956562.
კატეგორია:დაბადებული 948
კატეგორია:გარდაცვლილი 988
კატეგორია:ფრანკთა დედოფლები
კატეგორია:კაროლინგები
კატეგორია:გარდაცვალების წელი უცნობია
თალთების ნამოსახლარი და სამაროვანი

**თალთების ნამოსახლარი და სამაროვანი** — არქეოლოგიური ძეგლი, მდებარეობს დუშეთის მუნიციპალიტეტის სოფელ არანისის აღმოსავლეთით, მდინარე არაგვის მარჯვენა ნაპირას, თიხის კარიერის ტერიტორიაზე. თარიღდება ძვ. წ. III ათასწლეულით და ახ. წ. I-IV საუკუნეებით. 

1981 წელს გათხარა ისტორიის არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის ჟინვალის არქეოლოგიურმა ექსპერდიციამ. ნამოსახლარსა და სამარვანზე გათხრების დროს ქვედა ფენაში, მიწის ზედაპირიდან 2-2,5 სიღრმეზე, დაფიქსირდა შავმიწანიადაგიანი ფენა ადრინდელი ბრინჯაოს ხანის ნამოსახლარის ნაშთებით. ფენა შეიცავდა თიხის ჭურჭლის ნატეხებს და ნავისებრი ხელსაფრქვავის ფრაგმენტებს.

ზედა ტერასაზე გამოვლინდა I-II საუკუნეების ნამოსახლარის ნაშთი, რომლის გამიჯვნა სამაროვნისაგან ძნელია. სამაროვნის ტერიტორიაზე გაითხარა ალიზით ნაგები ერთი სწორკუთხა სათავსი. კედლები დაშენებული იყო რიყის ქვით ნაგებ საძირკველზე და გამაგრებული იყო მსხვილი ხის სარებით, რომელთა კვალი აღბეჭდილი იყო ხსნარით გამომწვარ ბათქაშზე. აქვე აღმოჩნდა თიხის ჭურჭლისა და გვერდებაკეცილი კრამიტის ნატეხები, 11 ქვევრი და ორმოები საოჯახო ნარჩენებითურთ. სამაროვანზე სამ დიდ თხრილში გამოვლინდა მცირე ჯგუფებად განლაგებული 20 სამარხი, რომელთაგან ერთი იყო ქვევრის ნატეხებით გადახურული ორმოსამარხი, ერთი-ქვევრსამარხი, დანარჩენი 18-ორმოსამარხი. სამარხები განლაგებული იყო სხვადასხვა დონეზე.

ქვედა იარუსის სამარხებში მიცვალებულები ესვენენ მკვეთრად მოხრილი მარჯვენა ან მარცხენა გვერდზე, თავით ჩრდილო-დასავლეთისაკენ. სამარხეულ ინვენტარში გამოირჩევა წითლად გამომწვარი თიხის ჭურჭელი. ზედა იარუსის სამარხებში მიცვალებულები ისე მკვეთრად აღარ იყვნენ მოხრილი; ჭარბობდა დასავლეთისაკენ დამხრობა. ერთ შემთხვევაში მიცვალებული ზურგზე იწვა, ფეხები კი მოხრილი ჰქონდა. სამარხეული ინვენტარი შეიცავდა თიხის ხელადებს, სასმისებს, ბრინჯაოს სამაჯურებს, ბეჭდებს, საყურეებს, აბზინდებსა და სხვ. არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.

## ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ახიელის სამაროვანი

**ახიელის სამაროვანი** — არქეოლოგიური ძეგლი, მდებარეობს დუშეთის მუნიციპალიტეტის სოფელ ახიელის ჩრდილო-აღმოსავლეთით 200 მ-ზე, ადგილ ციხიებნის ბოლოში. თარიღდება VIII-X საუკუნეებით. 

1983 წელს გათხარა ისტორიის არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის აღმოსავლეთ საქართველოს მთიანეთის არქეოლოგიურმა ექსპერდიციამ. სამაროვანზე გათხრილი ხუთი ქვის სამარხიდან ორი დანგრეულია. ორივე ნაგებია ბრტყელი, მოზრდილი ქვის ფილებით, რომელთა გვერდებში სამი ან ოთხი ფილაა გამოყენებული, გადახურულია ხუთი ან ექვსი ფილით, ხოლო თავკედლებად თითო ფილაა გამოყენებული. სამარხები აღმოსავლეთიდან დასავლეთისკენაა დამხრობილი. მიცვალებულები თავით დასავლეთისკენ არიან დაკრძალული. სამაროვანზე აღმოჩენილი  არქეოლოგიური მასალა - ბრინჯაოს ჭვინტიანი, რკინისენიანი მშვილდსაკინძი, ვერცხლის არაბული მონეტა და სხვ. ინახება არქეოლოგიური კვლევის ცენტრის დუშეთის არქეოლოგიურ ბაზაში.  

## ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ტატიანა დუნენკო

**ტატიანა დუნენკო** (დ. 17 თებერვალი, 1912 — გ. 18 ოქტომბერი, 1999) — ქართველი პიანისტი, კონცერტმაისტერი, საქართველოს სახალხო არტისტი (1985). 

## ბიოგრაფია
ტატიანა დუნენკო დაიბადა ქალაქ ქუთაისში. დაამთავრა თბილისის სახელმწიფო კონსერვატორია 1949 წელს, ხოლო ჯერ კიდევ 1930 წლიდან იყო თბილისის ზაქარია ფალიაშვილის სახელობის ოპერისა და ბალეტის სახელმწიფო აკადემიური თეატრის კონცერტმაისტერი. 19 წლის იყო ჯერ კიდევ თეატრში, როცა მივიდა, უაღრესად მაღალი დონის შემსრულებელი გახლდათ. საქართველოში ევგენი მიქელაძის ჩამოსვლის შემდგომ ტატიანა დუნენკო გახდა წამყვანი კონცერტმაისტერი ოპერისა და ბალეტის თეატრის.  

1940-1988 წლებში აქტიურად ეწეოდა პედაგოგიურ მოღვაწეობას თბილისის კონსერვატორიის საკონცერტმაისტერო ხელოვნების კათედრაზე, როგორც კონცერტმაისტერი თანამშრომლობდა არაერთ გამოჩენილ ქართველ მომღერალთან და მათი შემოქმედებითი წარმატების თანამონაწილე იყო.  XX საუკუნის 30-იან წლებში პროფესორ კამოევასთან ერთად შექმნა გამორჩეული, უაღრესად მნიშვნელოვანი პირველი ქართული საფორტეპიანო დუეტი. 

ტატიანა დუნენკო ფლობდა ვრცელ საოპერო-საკონცერტმაისტერო რეპერტუარს, იყო კლასიკოსთა თუ თანამედროვე საოპერო კომპოზიტორთა შემოქმედების შესანიშნავი ინტერპრეტატორი. უნდა აღინიშნოს ასევე ისიც, რომ მართლაც გამორჩეული და ფართო იყო მისი კამერული და სოლო საფორტეპიანო რეპერტუარიც (მოცარტის, დებიუსის, რაველის ნაწარმოებები ფორტეპიანოსათვის, ხოლო გრიგისა და რახმანინოვის საფორტეპიანო სიუიტები).

უნდა აღინიშნოს ის ფაქტიც, რომ 1937 წლიდან მოყოლებული იგი აქტიურად იყო ჩართული თვითონ ოპერის მომზადებაში და მუდამ თანამშრომლობდა კომპოზიტორებთან. იგი მართლაც თავდადებული მუშაობდა სოლისტებთან, პარტიების შესრულების წინ. 

მისთვის როგორც ხელოვანისთვის მკვეთრად დამახასიათებელი იყო მაღალი პროფესიონალიზმი, შესრულების განსაკუთრებული კულტურა, როგორც კონცერმაისტერი მუშაობდა გამოჩენილ ქართველ მომღერლებთან, როგორებიც არიან: პაატა ბურჭულაძე, ეთერ ჭყონია, ზურაბ ანჯაფარიძე, პეტრე ამირანაშვილი, მედეა ამირანაშვილი, ბათუ კრავეიშვილი, ლამარა ჭყონია, ზურაბ სოტკილავა, დავით ანდღულაძე, ნუგზარ გამგებელი, ლადო ათანელი და სხვა. მან მათი სახით აღზარდა ბრწყინვალე თაობა, იყო თავისი საქმის უბადლო ოსტატი. 

მან შექმნა ქართველ პიანისტ-აკომპანიატორთა მთელი სკოლა, მისი აღზრდილები წარმატებით მოღვაწეობენ თბილისში, საქართველოსა და მის საზღვრებს გარეთაც. 

1996 წლის 23 ივნისს, საქართველოს პრეზიდენტის ედუარდ შევარდნაძის დადგენილებით ქართული მუსიკალური ხელოვნების განვითარების საქმეში შეტანილი განსაკუთრებული წვლილისა და ნაყოფიერი პედაგოგიური მოღვაწეობისათვის თბილისის ზაქარია ფალიაშვილის სახელობის ოპერისა და ბალეტის სახელმწიფო აკადემიური თეატრის კონცერტმაისტერი, საქართველოს სახალხო არტისტი, პროფესორი ტატიანა დუნენკო დაჯილდოვდა ღირსების ორდენით.

ტატიანა დუნენკო გარდაიცვალა 1999 წლის 18 ოქტომბერს, 87 წლის ასაკში.

## ლიტერატურა
## რესურსები ინტერნეტში
* ბიოგრაფია
* ტატიანა დუნენკო 

## სქოლიო
კატეგორია: დაბადებული 1912
კატეგორია: დაბადებული 17 თებერვალი
კატეგორია:გარდაცვლილი 1999
კატეგორია:გარდაცვლილი 18 ოქტომბერი
კატეგორია:ქუთაისში დაბადებულები
კატეგორია:თბილისის სახელმწიფო კონსერვატორიის კურსდამთავრებულები
კატეგორია: ქართველი პიანისტები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
რემი ლაკრუა

**რემი ლაკრუა** (დ. 26 ივნისი, 1988, კალიფორნია, აშშ) — ამერიკელი პორნომსახიობი. მოგებული აქვს 12 ჯილდო. კარიერა დაიწყო 2011 წელს Kink.com-ზე და დაასრულა 2016 წელს.

## ფილმოგრაფია
2011-2016 წლებში მონაწილეობა მიიღო 324 ფილმში.

და სხვა

## რესურსები ინტერნეტში
* 

კატეგორია:ამერიკელი ქალი პორნომსახიობი
კატეგორია:დაბადებული 26 ივნისი
კატეგორია:დაბადებული 1988
კატეგორია:ცოცხალი ადამიანები
ნანული აბესაძე

მინი|ნანული აბესაძე 1970-იან წლებში, ერთ-ერთი კონცერტის წინ.
**ნანული აბესაძე** (დ. 15 ივლისი, 1936) — ქართველი საესტრადო მომღერალი, საქართველოს დამსახურებული არტისტი (1983). საქართველოს სახალხო არტისტი (1989). ღირსების ორდენის კავალერი (1998). ბათუმის საპატიო მოქალაქე (2016). თბილისის საპატიო მოქალაქე (2025).

## ბიოგრაფია
ნანული აბესაძე დაიბადა ქალაქ თბილისში. დაამთავრა ივანე ჯავახიშვილის სახელობის თბილისის სახელმწიფო უნივერსიტეტი 1964 წელს (ინგლისური ენის ფაკულტეტი).

1964–1970 წლებში იყო საქართველოს სახელმწიფო ანსამბლ „რეროს“ წევრი. 1970–1974 წლებში ანსამბლ „დიელოს“ წევრი. 1974–1986 წლებში საქართველოს სახელმწიფო ხალხური სიმღერის ანსამბლ „თბილისის“ წევრი, ამავე წლებში იყო ანსამბლ „რუსთავის” წევრიც. ის მღეროდა დუეტში კოროშინაძესთან, ასევე ტრიოში კოროშინაძესა და ჭირაქაძესთან ერთად. რეპერტუარში აქვს: ქართველ კომპოზიტორთა სიმღერები, რუსული რომანსები. მონაწილეობდა სხვადასხვა ფესტივალებში („ბარვეს“ ფესტივალი, გერმანია). საგასტროლოდ მოგზაურობდა სსრკ–ის ქალაქებში, ასევე საფრანგეთში, ნამღერი აქვს პარიზში,  საკონცერტო დარბაზ ოლიმპიაში. სასცენო საქმიანობით ნამყოფია მსოფლიოს უამრავ ქვეყანასა და ქალაქში.

1983 წელს ხელოვნებაში შეტანილი განსაკუთრებული წვლილისთვის მიენიჭა საქართველოს სსრ დამსახურებული არტისტის წოდება.

1989 წელს მიენიჭა საქართველოს სსრ სახალხო არტისტის წოდება.

1998 წელს თანამედროვე ქართული საესტრადო ხელოვნების განვითარებასა და პოპულარიზაციაში შეტანილი პირადი დიდი წვლილისა და ნაყოფიერი შემოქმედებითი მოღვაწეობისთვის მიენიჭა ღირსების ორდენი.

2016 წელს მიანიჭეს ბათუმის საპატიო მოქალაქის წოდება.

2025 წელს მიანიჭეს თბილისის საპატიო მოქალაქეობა.

ნანული აბესაძეს გახმოვანებული აქვს ქართული მხატვრული ფილმები: „შეხვედრა წარსულთან“ (1966, რეჟ. სიკო დოლიძე), „კაცია-ადამიანი?!“ (1979, რეჟ. სიკო დოლიძე), ქეთი დოლიძე), „მოლოდინი“ (1969, რეჟ. შოთა მანაგაძე, ნოდარ მანაგაძე), „განგაში” (1968, რეჟ. ნიკოლოზ სანიშვილი), „პალიასტომი” (1963, რეჟ. სიკო დოლიძე), „პრემიერა” (1991, რეჟ. გიგა ლორთქიფანიძე) და სხვა ფილმები. ანიმაციური ფილმები: „ბულბულის იუბილე“ (1978, რეჟ. გ. ლავრელაშვილი) და სხვა.

„გაზაფხული“, „სიმღერა ბათუმზე“, „მუხამბაზი“, „თბილისო“, „რა გამაჩუმებს“, „სიმღერა მცხეთაზე“, „ნეტავ იმას“, „შენ, მხოლოდ შენ“, „რად შემიყვარე“, „იის კონები“ და უამრავი სხვა სიმღერა სწორედ მის ხმასთან ასოცირდება.

## გალერეა 

ფაილი:ნანული აბესაძე, გია ჭირაქაძე, სულიკო კოროშინაძე.jpg|ნანული აბესაძე, გია ჭირაქაძე, სულიკო კოროშინაძე
ფაილი:ნანული აბესაძე, გარეკანი ერთ-ერთ ალბომზე.jpeg|ნანული აბესაძე ერთ-ერთი ალბომის გარეკანზე, 1960-იანი წლები.
ფაილი:ნანული აბესაძე, ნანი ბრეგვაძე.jpg|ნანული აბესაძე ნანი ბრეგვაძესთან ერთად, ბორჯომში
ფაილი:ნანული აბესაძე როიალთან.jpg|ნანული აბესაძე
ფაილი:Nanuli abesadze 1960's.jpg|ნანული აბესაძე 1960-იანი წლები

## ლიტერატურა
* ქართული მუსიკის ენციკლოპედიური ლექსიკონი. – თბ., 2015. – გვ. 9 

## რესურსები ინტერნეტში
## სქოლიო
კატეგორია:დაბადებული 15 ივლისი
კატეგორია:დაბადებული 1936
კატეგორია:თბილისში დაბადებულები
კატეგორია:ქართველი მომღერლები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
კატეგორია:ბათუმის საპატიო მოქალაქეები
ნაზი დუმბაძე

**ნათელა (ნაზი) დუმბაძე** (დ. 21 ივნისი, 1938 — გ. 27 დეკემბერი, 2006) — ქართველი მომღერალი, საქართველოს დამსახურებული არტისტი (1967). ღირსების ორდენის კავალერი (2000)

## ბიოგრაფია
ნაზი დუმბაძე დაიბადა ქალაქ თბილისში. დაამთავრა თბილისის ილია ჭავჭავაძის სახელობის უცხო ენათა პედაგოგიური ინსტიტუტი ფრანგული და ესპანური ენების განხრით 1955 წელს.

რაც შეეხება უშუალოდ სიმღერას, დაიწყო ინსტიტუტის თვითმოქმედ კოლექტივში. ის 1956 წლიდან იყო საქართველოს სახელმწიფო ფილარმონიის სოლისტი. ნაზი დუმბაძე მღეროდა სხვადასხვა საესტრადო კოლექტივში, მათ შორის „ლალე“ (1956-1957 წლებში, ხელმძღვანელი სეფაშვილი), „რერო“ (1957-1969, ხელმძღვანელი პევზნერი), „დიელო“ (1969-1971 წლებში, ხელმძღვანელი ებრალიძე), „ჯაზ-ქორალი“ (1971-1972, ხელმძღვანელი კილაძე). მის რეპერტუარში განსაკუთრებული ადგილი უჭირავს ქართველ კომპოზიტორთა ნაწარმოებებს, რომელთაგან აღსანიშნავია: დიმიტრი არაყიშვილის „ურმული“, გოგი ცაბაძის „ჯარისკაცის დედა“, „ლალე“, „პაემანზე“. ასევე თევდორაძის „სიყვარული მოგვრევია“.

ნაზი დუმბაძეს ჰქონდა ფართო დიაპაზონის ხმა და შესრულების თავისებური მანერა. მომღერალს თავისი მონაცემები ხელს უწყობდა შეესრულებინა დიდი ოსტატობით, ქართული, ესპანური, ფრანგული, ინგლისური, პოლონური, რუსული და ქართული სიმღერები. 

1956 წელს იგი გახდა სტუდენტთა ახალგაზრდობის საერთაშორისო ფესტივალი (მოსკოვი), ლაურეატი.

1967 წელს ნაზი დუმბაძეს ხელოვნებაში შეტანილი წვლილისთვის მიენიჭა საქართველოს სსრ-ის დამსახურებული არტისტის წოდება.

ნაზი დუმბაძე მიეკუთვნებოდა იმ მომღერალთა ჯგუფს, რომელთა შესრულებაც ვინილზე მინიმალურად აღიბეჭდა, მაგრამ, საბედნიეროდ, მათი სტუდიური და სატელევიზიო ჩანაწერები მაინც შემოგვრჩა. ნაზი დუმბაძის მუსიკა მომდევნო ათწლეულებში გამოიცა. მისი სიმღერებიდან განსაკუთრებით ცნობილია „სად იყავი მაშინ“ და ასევე „მექსიკური სიუიტა“.

ნაზი დუმბაძე გარდაიცვალა 2006 წელს, 68 წლის ასაკში. 

## ლიტერატურა
* საქართველო: ენციკლოპედია: ტ.2. - თბ., 2012. - გვ.509
* ენციკლოპედია თბილისი, გვ.457

## რესურსები ინტერნეტში
## სქოლიო
კატეგორია:დაბადებული 1938
კატეგორია:დაბადებული 21 ივნისი
კატეგორია:გარდაცვლილი 2006
კატეგორია:გარდაცვლილი 27 დეკემბერი
კატეგორია:ქართველი მომღერლები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
ნოქსის ნაპირი

**ნოქსის ნაპირი** () — უილქსის მიწის სანაპიროს დასავლეთი ნაწილი (აღმოსავლეთი ანტარქტიდა), ა. გ. 100 და 110° შორის. აკრავს მოუსონის ზღვა, მასში შეჭრილია დასავლეთიდან შეკლტონის შელფური მყინვარის სახით. ბანგერის ოაზისის (1956 წელს აქ საბჭოთა სამეცნიერო სადგურმა „ოაზისმა“ დაიწყო მუშაობა; 1959 წელს გადაეცა პოლონეთს) გარდა მთლიანად დაფარულია უწყვეტი ყინულოვანი საფარით, რომელიც 1500 მეტრზე მეტ სიმაღლეს აღწევს. აღმოჩენილია 1840 წელს აშშ-ის ექსპედიციის მიერ ჩარლზ უილქსის ხელმძღვანელობით. სახელი ეწოდა ექსპედიციის ერთ-ერთი გემის კაპიტნის პატივსაცემად. მნიშვნელოვანი კვლევები ჩატარდა 1956–1958 წლებში საბჭოთა ანტარქტიკული ექსპედიციების მიერ.

## სქოლიო 
კატეგორია:ანტარქტიდის ნაპირები
ფარნაკია (მრავალმნიშვნელოვანი)

ტერმინი **ფარნაკია** შეიძლება გამოიყენებოდეს შემდეგი მნიშვნელობით:

* ფარნაკია — აზიაში გავრცელებული მწერების ოჯახი
* ფარნაკია (პონტო) — გირესუნის ძველი სახელწოდება
* ფარნაკია (ფრიგია) — ქალაქი ძველ ფრიგიაში
არკადული თამაში

მინი|250პქ|იაპონიის ჩიბას პრეფექტურაში მდებარე გასართობი არკადული დარბაზი, სადაც სხვადასხვა სახის არკადული თამაშია წარმოდგენილი
**არკადული თამაში** (), იგივე **მონეტაზე მომუშავე თამაში** () — მონეტაზე მომუშავე გასართობი მოწყობილობა, რომელიც, როგორც წესი, განთავსებულია საზოგადოებრივ ადგილებში — რესტორნებში, ბარებსა და სათამაშო ავტომატების დარბაზებში. 

არკადული თამაშების უმეტესობა ძირითადად მოთამაშის უნარებზეა დაფუძნებული და მოიცავს არკადულ ვიდეო თამაშებს, პინბოლის აპარატებს, ელექტრომექანიკურ თამაშებს, გამოსყიდვის თამაშებს () და მერჩანდაიზერებს.

არკადული ვიდეო თამაშები ხასიათდება მოკლემეტრაჟიანი სიუჟეტით, თუმცა ინტენსიური სათამაშო პროცესით.  ყველაზე პოპულარული არკადული თამაშებია: „Space Invaders“ (1978), „Pac-Man“ (1980), „Donkey Kong“ (1981), „Asteroids“ (1981) და სხვები.

არკადული ვიდეო  თამაშების ოქროს ხანა დაიწყო გვიან 1970-იან წლებში და გაგრძელდა 1980-იანი წლების შუა პერიოდამდე. 1990-იანი წლებში, დასავლეთ ნახევარსფეროში იყო არკადული თამაშების აღზევების მცდელობა, თუმცა უშედეგოდ. არკადული თამაშების ვარდნის ერთ-ერთი მთავარი მიზეზი იყო ახალი თაობის პერსონალური კომპიუტერებისა და სახლლის ვიდეო თამაშების კონსოლების გამოჩენა ბაზარზე, ისეთების როგორებიცაა Sega-ს Mega Drive/Genesis და Nintendo-ს Super NES (იაპონიაში ცნობილი როგორც Super Famicom).

აღმოსავლეთი ნახევარსფერო (განსაკუთრებით იაპონია) დღემდე განაგრძობს არკადული ინდუსტრიის განვითარებას.

## გალერეა

ფაილი:Light_gun_survival_horror_arcade_game.jpg|მოთამაშე იაპონიაში სინათლის პისტოლეტის გამოყენებით თამაშობს „Police 911“-ს,
ფაილი:Donkey_Kong_arcade_at_the_QuakeCon_2005.png|„Donkey Kong“ — ერთ-ერთი ყველაზე ადრეული პოპულარული არკადული თამაში
ფაილი:Cops_and_Robbers_game_kiosk.jpg|Cops N' Robbers|რედემპშენ-ავტომატი
ფაილი:A_rebuilt_Terminator_2_pinball_machine_by_Wayne_Patrick_Finn_Melbourne_Australia._38.jpg|„Terminator 2: Judgment Day“, 1991 წლის პინბოლის აპარატი.

## რესურსები ინტერნეტში
* The Video Arcade Preservation Society
* არკადული თამაშების ისტორია
* საბჭოთა არკადული თამაშების მუზეუმი

## სქოლიო
კატეგორია:არკადული თამაშები
ანა ვარდიაშვილი

**ანა დიმიტრის ვარდიაშვილი** (დ. 31 მაისი, 1900, სოფ. საბუე, ახლანდ. ყვარლის მუნიციპალიტეტი, — გ. 15 ოქტომბერი, 1978, თბილისი) — ქართველი ხალხური  მომღერალი, პედაგოგი. 

მამამისი იყო მომღერალი (იოსებ რატილის მიერ დაარსებული ქართული ხალხური სიმღერის გუნდის წევრი) და დეკანოზი დიმიტრი (ტიტე) ვარდიაშვილი, რომელიც 1924 წელს დახვრიტეს. დაამთავრა თბილისის რუსთაველის სახელობის სახელმწიფო აკადემიური თეატრის სტუდია (1931). ერთხანს ირიცხებოდა ამ თეატრის მუდმივ დასში (ასრულებდა სახასიათო როლებს). 1939 წელს შედგა მისი, როგორც მომღერლის, დებიუტი მედუდუკეთა ანსამბლთან ერთად (ხელმძღვანელი ხაჩიკ ტალგაუკოვი). 1939–1947 წლებში იყო საქართველოს რადიოკომიტეტის სოლისტი. 1940-50-იან წლებში იყო თბილისის სხვადასხვა სკოლის მასწავლებელი. ამ პერიოდში მეტად პოპულარული გახდა მის მიერ შესრულებული სიმღერები: „იავნანა”, „არწივი”, „გუთნური”, „ციცინათელა”, „სალამი, ჩიტუნებო”, „სიზმარი”, „მოხევის ქალო თინაო”, „მშვენიერო, შენ გეტრფი”, „კეკელა და მარო”, „მუხამბაზი”, „თამარ ქალის სიმღერა”, („ჩემი გმირი გიწოდე”) და სხვ. 

ვარდიაშვილი ძირითადად აღმოსავლური ტიპის ანსამბლის, ე. წ. დასტის თანხლებით მღეროდა (სიმღერებს ასრულებდა ჩონგურის, დუდუკის, გიტარის თანხლებითაც). გააქართულა დასტის აღმოსავლური რეპერტუარი, ქართული სიმღერების სამხმიანი ბუნების გათვალისწინებით დაუმატა მესამე დუდუკი. ანსამბლმა დიდი პოპულარობა მოუპოვა მომღერალს საქართველოსა და მის ფარგლებს გარეთ.

## ლიტერატურა
* ქართული მუსიკის ენციკლოპედიური ლექსიკონი, თბ., 2015. — გვ. 171.  

## რესურსები ინტერნეტში
* ანა ვარდიაშვილი — საქართველოს ხელოვნების სასახლე.

კატეგორია:ქართველი მომღერლები
კატეგორია:დაბადებული 31 მაისი
კატეგორია:დაბადებული 1900
კატეგორია:გარდაცვლილი 1978
კატეგორია:15 ოქტომბერი
კატეგორია:ყვარლის მუნიციპალიტეტში დაბადებულები
რებეკა ფერგიუსონი

**რებეკა ფერგიუსონი** (შვედ. Rebecca Ferguson; დ. 19 ოქტომბერი, 1983, სტოკჰოლმი, შვედეთი) — შვედი მსახიობი. სახელი გაითქვა ფილმში „უდიდესი შოუმენი“ შესრულებული ჯეინი ლინდის, ასევე მინისერიალში „თეთრი დედოფალი“ შესრულებული ელისაბედ ვუდვილისა და ფილმში „ბავშვი, რომელიც მეფე გახდება“ შესრულებული მორგანას როლით. ელისაბედ ვუდვილის როლისათვის წარდგენილი იყო ოქროს გლობუსის 71-ე დაჯილდოებაზე.

## ბავშვობა და განათლება 
რებეკა ფერგიუსონი დაიბადა 1983 წლის 19 ოქტომბერს სტოკჰოლმში, შვედეთში. მისი სრული სახელია რებეკა ლუიზა ფერგიუსონ სიუნდსტრომი. დედამისი, როუზმარი ფერგიუსონი ინგლისელია და გაერთიანებული სამეფოდან შვედეთში 25 წლის ასაკში გადასახლდა. მამამისი შვედია. ასევე აღსანიშნავია, რომ მისი ერთი ბებია ირლანდიელია, ხოლო ერთი ბაბუა შოტლანდიელი.

მისი პირველი ენა შვედურია, თუმცა მოგვიანებით მაღალ დონეზე ისწავლა ინგლისურიც.

ფერგიუსონი ბავშვობიდან ცეკვავს. მან იცის ბალეტი, ტანგო, სტიტ-ფანკი, ჯაზი და ტაპ-დანსინგი. 1999 წელს მან დაამთავრა ადოლფ ფრედრიკის სახლობის სტოკჰოლმის მუსიკალური სკოლა.

## კარიერა 
ფერგიუსონის სამსახიობო კარიერა 1999 წლიდან იწყება. მისი დებიუტი სერიალ „ნია ტიდერში“ შესრულებული ანა გრიპელჰაიმის როლით შედგა, რომელიც ვარდების ომის ეპოქას ასახავს, რებეკა კი ინგლისის დედოფალ ელისაბედ ვუდვილს განასახიერებს. ამ როლმა მას განსაკუთრებული პოპულარობა და აღიარება მოუპოვა. ამავე როლისათვის მან ოქროს გლობუსის ნომინაცია მიიღო.

2014 წელს ფილმში „ჰერკულესი“ გადაიღეს ერგენიას როლში. ფილმი ძველი ბერძნული მითოსის გმირ ჰერაკლეზე მოგვითხრობს. 2017 წელს იგი თავის მესამე დიდ როლზე დაამტკიცეს ფილმში „უდიდესი შოუმენი“, სადაც მან ჯენი ლინდის როლი მოირგო. იმავე წელს იაკობის ქალიშვილ დინას როლზე გადაიღეს სერიალში  „წითელი კარავი“.

2019 წელს იგი მორგანას განასახიერებდა ფილმში „ბავშვი, რომელიც მეფე გახდება“. ამას 2020 წელს მოჰყვა ფილმ „Dune-ში“ მიღებული ლედი ჯესიკას როლი. 2021 წლისთვის იგი უკვე დამტკიდებულია ილსა ფაუსტის როლზე ფილმში „მისია: შეუძლებელი 7“.

## პირადი ცხოვრება 
2005 წელს რებეკა ცოლად გაჰყვა ლუდვიგ ჰოლბერგს, რომლისგანაც 2007 წელს ვაჟი გააჩინა. ამის შემდეგ წყვილი შვედეთის სამხრეთ სანაპიროზე გადასახლდა, ქალაქ სიმრისჰამში. 2015 წელს ლუდვიგი და რებეკა განქორწინდნენ.

2018 წელს ფერგიუსონმა გამოაცხადა თავისი მეორე ფეხმძიმობის შესახებ. 2019 წლის იანვარში მან გოგონა გააჩინა, რასაც მეორე ქორწინება მოჰყვა. ამის შემდეგ ის და მისი ახალი მეუღლე ლონდონში დასახლდნენ.

## სქოლიო 
კატეგორია:დაბადებული 19 ოქტომბერი
კატეგორია:დაბადებული 1983
კატეგორია:შვედი მსახიობები
კატეგორია:ცოცხალი ადამიანები
ნათელა ვასაძე

**ნათელა შალვას ასული ვასაძე** (დ. 1 აგვისტო, 1930, ქუთაისი) — ქართველი ფილოლოგი, პედაგოგი, საბჭოთა პარტიული მოხელე. პედაგოგიკის მეცნიერებათა დოქტორი (1977), პროფესორი (1979), საქართველოს სსრ მეცნიერების დამსახურებული მოღვაწე (1986).

## ბიოგრაფია 
დაამთავრა თბილისის სახელმწიფო უნივერსიტეტის ფილოლოგიის ფაკულტეტი 1954 წელს. 1950 წლიდან დაკავებული იყო კომკავშირული საქმიანობით. სხვადასხვა დროს მუშაობდა საქართველოს ალკკ თბილისის ორჯონიკიძის რაიკომის პირველ მდივნად (1952–1954), საქართველოს ალკკ ცკ-ის მდივნად (1954–1960), საქართველოს ალკკ ცკ-ის II მდივნად (1960–1962). 1962 წლიდან პარტიულ სამუშაოზე იყო საქართველოს კომპარტიის ცკ-ის აპარატში (1962–1969), საიდანაც გადაიყვანეს საქართველოს პროფსაბჭოს მდივნად (1962–1972). 1972–1985 წლებში იყო თბილისის ა. პუშკინის სახელობის სახელმწიფო პედაგოგიური ინსტიტუტის რექტორი, 1986–1988 წლებში — საქართველოს სსრ განათლების მინისტრი.

1990 წლიდან ვასაძე იყო საქართველოს პედაგოგიური საზოგადოების თავმჯდომარე, 1995 წლიდან — საქართველოს პედაგოგიურ მეცნიერებათა აკადემიის პრეზიდენტი, 2015 წლიდან — იმავე აკადემიის საპატიო პრეზიდენტი. აქვს შრომები პედაგოგიკის თეორიისა და ქართული პედაგოგიური აზროვნების ისტორიის საკითხების შესახებ. არის „საქართველოს პედაგოგიური აზრის ანთოლოგიის“ (რუს. ენაზე, მ., 1987) სარედაქციო კოლეგიის წევრი და რედაქტორი, აგრეთვე „პედაგოგიკის ისტორიის“ სახელმძღვანელოს (თბ., 1988) რედაქტორი და თანაავტორი.

## ჯილდოები 
* ოქტომბრის რევოლუციის ორდენი
* შრომის წითელი დროშის ორდენი (2)
* 1986 — საქართველოს სსრ მეცნიერების დამსახურებული მოღვაწე
* 1998 — ღირსების ორდენი
* 2024 — თბილისის საპატიო მოქალაქე

## ბიბლიოგრაფია 
* სკოლა-ინტერნატებში აღმზრდელობითი მუშაობის ზოგიერთი საკითხი, თბ., 1965. * უმაღლესი სკოლის ღირსეული შევსება, თბ., 1977.
* მარიამ ორახელაშვილი, თბ., 1977.
* Из истории высшего педагогического образования в Грузии, Тб., 1975.

## ლიტერატურა 
## რესურსები ინტერნეტში 
* Васадзе Натела Шалвовна — Справочник по истории Коммунистической партии и Советского Союза 1898 - 1991

## სქოლიო 
კატეგორია: დაბადებული 1 აგვისტო
კატეგორია: დაბადებული 1930
კატეგორია:ქუთაისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველი ფილოლოგები
კატეგორია:ქართველი პედაგოგები
კატეგორია:საქართველოს სსრ-ის პოლიტიკოსები
კატეგორია:საქართველოს სსრ უმაღლესი და საშუალო სპეციალური განათლების მინისტრები
კატეგორია:პედაგოგიკის მეცნიერებათა დოქტორები
კატეგორია:ქართველი პროფესორები
კატეგორია:ოქტომბრის რევოლუციის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საქართველოს ღირსების ორდენის კავალრები
კატეგორია:თბილისის საპატიო მოქალაქეები (2024)
ნ
სელენე

**სელენე** ( < ) — მთვარის ქალღმერთი ბერძნულ მითოლოგიაში, ტიტან ჰიპერიონის და თეას სევდიანი ასული, ჰელიოსის და ეოსის (მზის და განთიადის) და, იმავე ჰელიოსის ცოლი, ხშირად ეძახდნენ ფებეს, რადგან აპოლონ ფებოსის დად ითვლებოდა. ჰყავს მთვარის ეტლი, რომელსაც სამოთხისკენ მიაბრუნებს. მის შესახებ მითებში მოხსენიებულია მისი რამდენიმე საყვარელი, მათ შორის ზევსი, პანი და მოკვდავი ენდიმიონი. კლასიკურ დროში სელენს ხშირად აკავშირებდნენ არტემიდასთან, ისევე, როგორც მისი ძმა, ჰელიოსი, აპოლონთან იყო დაკავშირებული.  სელენი და არტემიდაც ასოცირებულნი იყვნენ ჰეკატთან და ერთად სამივე მთვარის ქალღმერთებად ითვლებოდნენ, მაგრამ მხოლოდ სელენი განიხილებოდა როგორც თავად მთვარე. მისი რომაული ეკვივალენტია ლუნა. 

## მითოლოგია
ჰომეროსი თავის პოემებში ჯერ არ თვლის ქალღმერთად, მაგრამ ერთ ჰიმნში მას მარად სხივოსან, ბრძენ, „თეთრკულულებიან ქალღმერთს“ უწოდებს, გრძელი ფრთებითა და ოქროს შარავანდედით დამშვენებულს. თავისი ძმის, ჰელიოსისგან განსხვავებით, რომელიც ეტლით დაფრინავს ცაში და ყველას თვალს სჭრის თავისი ნათებით, სელენე ბევრად უფრო წყნარია. მისი ეტლი, რომელშიც არის შებმული ორი ცხენი, ჯორი ან ხარი (ამ უკანასკნელის რქები ნახევარმთვარის სიმბოლოა), სიბნელეში მშვიდად მოძრაობს და მკრთალი შუქით ახარებს ადამიანებს. 

ჰომეროსისვე ცნობით, სელენე ზევსმა შეიყვარა და მალევე მასთან პანდეია ეყოლა. ათენელთა ზევსის დღესასწაულებზე პანდეიაც შედიოდა. სელენეს შეუყვარდა ახალგაზრდა მოკვდავი ენდიმიონი და ზევსს მისთვის უკვდავება სთხოვა, მაგრამ დაავიწყდა მარადიული სიჭაბუკეც ეთხოვა, ამიტომ ენდიმიონი დაბერდა და გამოქვაბულში წავიდა, სადაც სელენე ღამით ეტლს შეაჩერებს, ჩადის და დასქცერის მწუხარებით. სწორედ ესაა მისი სევდის მიზეზი. ყველაფრის მიუხედავად ენდიმიონთან ეყოლა 50 ასული, რომელიც ოლიმპოს კალენდრის 50 თვეს შეესაბამება.

## ხელოვნება
სელენეს სიმბოლიზმის გამომხატველი უამრავი ხელოვნების ნიმუში არსებობს ბერძნულ ხელოვნებაში: ქანდაკებები, პოეზიის ნიმუშები, ვაზის მოხატულობები, მონეტები და ძვირფასი ქვები. საბერძნეთში მისი კულტის არსებობა სადავოა, რომში კი ლუნას ნამდვილად ჰქონდა ტაძარი ავენტინის გორაკზე, კაპიტოლიუმში და პალატინზე. 

ძირითადად სელენე ეტლში ზის, ან ცხენზე. გარეგნულად ჰგავს არტემიდეს.
მისი მთავარი ატრიბუტი მთვარის ნამგალია. ძვ.წ. V საუკუნიდან ლარნაკებზე ხშირად ვხედავთ სელენეს გამოსახულებას, ასევე შენობების წინა მხარეს.

ჰეკატესთან სელენეს მაგიურ უნარებს ხაზს უსვამდა და ამბობდა, რომ თაყვანს სცემდნენ, როგორც ჯადოქარს (თესალიური ვაზა). საერთოდ, სხვადასხვა დროს შერეული იყო ჰეკატე, არტემიდას, პერსეფონეს, ელენეს სახეებთან. ხშირია სიახლოვე დიანასთან.

## ლიტერატურა
*გელოვანი ა., „მითოლოგიური ლექსიკონი“, თბილისი, 1983, გვ. 444

## სქოლიო
კატეგორია:ძველბერძნული კულტურა
კატეგორია:ბერძნული მითოლოგია
კატეგორია:ქალღმერთები
კატეგორია:ილიადას ღვთაებები
კატეგორია:მითოლოგია
კატეგორია:მთვარის ქალღმერთები
კატეგორია:ღმერთები ანბანის მიხედვით
კლიტია (ოკეანიდი)

–1867, ხოლო გამოიკვეთა 1873 წელს.]]
**კლიტია, კლიტიე** () — ერთ-ერთი ოკეანიდი და წყლის სტიქიის ნიმფა ბერძნულ მითოლოგიაში. ოკეანისა და ტეთისის ასული,  ამაოდ უყვარდა  მზის ღმერთი ჰელიოსი, რომლის სიმხურვალემაც იგი დაადნო და ყვავილად აქცია. კლიტია ლივკოთეასთან ერთად ხალხურ თქმულებებში იღებს სათავეს, სადაც კლიტია გაზაფხულის, ხოლო ლივკოთეა ზღვის ქალღმერთია. 

## ნარატივი
ჰელიოსმა, მიუხედავად მისდამი სიყვარულისა, გაცვალა კლიტია ლევკოთეაზე და იგი მარტო დატოვა. მზის ღმერთის ასეთმა საქციელმა ისე განარისხა კლიტია, რომ იგი ლევკოთეას მამასთნ, ორქამუსთან მივიდა და მომხდარის შესახებ ყველაფერი უამბო. რადგან ჰელიოსთნ ყოფნის გამო ქალი ჩამომდნარი იყო, მან საკუთარი ქალიშვილი ცოცხლად დამარხა ქვიშაში. კლიტიას გადაწყვეტილი ჰქონდა ჰელიოსის დაბრუნება კონკურენტის გზიდან ჩამოცილებით, თუმცა, მისმა საქციელმა მისდამი მზის ღმერთი უფრო გულგრილი გახადა. შემდეგ მან ღმერთკაცის ცდუნება სცადა: იგი გაშიშვლდა, იცეკვა და დაჯდა საჭმლის და სასმლის გარეშე. ეს პროცესი ცხრა დღის განმავლობაში გრძელდებოდა. კლიტეა იჯდა ცხელ ქვებზე და ჰელიოსის დაბრუნების მოლოდინში მიშტერებოდა მზეს. ამ ხნის შემდეგ იგი ჰელიოტროპად გადაიქცა (იზრდება მზიან ბორცვებზე), რომელსაც თავი ყოველთვის ჰელიოსისკენ აქვს შებრუნებული.  ეს მოვლენა სრულად განხილულია ოვიდიუსთან („მეტამორფოზები“ 204, 234–56.)

ახლანდელ განხილვებში ჰელიოტროპი შეცვლილია მზესუმზირით.

## ხელოვნება
### ბიუსტი (თაუნლის კოლექცია)
კლიტიას ერთ-ერთი ქანდაკება, რომელიც მდიდარი ინგლისელი კოლექციონერის ჩარლზ თაუნლის კოლექციაში მოიძებნებოდა, იყო ან რომაული ან XVIII საუკუნის ყალბი მარმარილოს ნამუშევარი.

სავარაუდოდ, ბიუსტი შექმნილია ჩვ.წ. 40-50 წლებში. თაუნლიმ ხელოვნების ამ ნიმუშის მოპოვება მოახერხა ლორენცანოს ოჯახისგან, ნეაპოლში, თავისი მეორე გახანგრძლივებული მოგზაურობისას იტალიაში (1771-1774). იგი დაჟინებით ამბობდა, რომ ბიუსტი ადგილობრივად დამზადდა. ეს ნამუშევარი და იოჰან ცოფანის ცნობილი გამოსახულება (მასზე თაუნლი და კლიტიეს ბიუსტი იყო დახატული), რომელიც თაუნლის ბიბლიოთეკაში ინახებოდა (ილუსტრაცია მარჯვენა მხარეს), ერთად ქმნიდა ჩარლზის ნამუშევრების ფავორიტ წყვილს. მისი სახლი დაწვეს 1780 წელს. მას მუდამ აწუხებდა იმის დარდი, რომ ვერ მოახერხა კლიტიეს ბიუსტის და ნახატის გადარჩენა.

ნამუშევრის რეალურ იდენტობას აქტიურად განიხილავდნენ თაუნლის წრის წარმომადგენელი კოლექციონერები. პირველად იგი აგრიპინას მიაკუთვნეს, შემდეგ ისიდას ლოტუსის ყვავილში, ბოლოს მაინც კლიტიაზე შეჩერდნენ.

### ბიუსტი (ჯორჯ ფრედერიკ უოტსი)
კლიტიას კიდევ ერთი ცნობილი ბიუსტი დაამზადა მოქანდაკემ — ჯორჯ ფრედერიკ უოტსმა. განსხვავებით თაუნლის წყნარი, მშვიდი კლიტიასგან, ოუტსის ნამუშევარზე ოკეანიდს უფრო დასტრესილი და მკაცრი სახე აქვს მიღებული, რომელიც მზეს შესცქერის.

## რესურსები ინტერნეტში
კლიტია ვებ-გვერდზე Warburg Institute Iconographic Database

## ლიტერატურა
* *გელოვანი აკ.,* „მითოლოგიური ლექსიკონი“, გამომცემლობა „საბჭოთა საქართველო“, გვ. 257-258, თბ., 1983

## სქოლიო
კატეგორია:ბერძნული მითოლოგია
კატეგორია:ნიმფები
კატეგორია:ოკეანიდები
კატეგორია:ქალღმერთები
კატეგორია:მითოლოგია
კატეგორია:ოკეანის შვილები
ვლადიმერ ახალკაცი

**ვლადიმერ ახალკაცი** (დ. 10 იანვარი, 2000, ქარელი) — ქართველი სპორტსმენი, ძიუდოისტი, 2017 წლის ახალგაზრდული ოლიმპიური თამაშების ბრინჯაოს პრიზიორი, 2019 წლის ახალგაზრდებს შორის მსოფლიო ჩემპიონი (81 კგ, მაროკო), ევროპის თასის მფლობელი (2019, 81 კგ, შვეიცარია).

## ძირითადი შედეგები 
## რესურსები ინტერნეტში 
* ვლადიმერ ახალკაცი  — ქართული სპორტი

კატეგორია:დაბადებული 10 იანვარი
კატეგორია:დაბადებული 2000
კატეგორია:ქართველი ძიუდოისტები
კატეგორია:ქარელის მუნიციპალიტეტში დაბადებულები
გეომედი

**სასწავლო უნივერსიტეტი გეომედი** — უმაღლესი საგანმანათლებლო დაწესებულება, რომელიც დაარსდა 1998 წელს. მისი დამფუძნებელია – პროფესორი, ბიოლოგიის მეცნიერებათა დოქტორი მარინა ფირცხალავა. უნივერსიტეტი მდებარეობს ქალაქ თბილისში.

სასწავლო უნივერსიტეტი გეომედი ლიცენზირებული და აკრედიტირებულია. სტუდენტთა სწავლება და მათი ცოდნის შეფასება რეგულირდება ევროპული კრედიტების სატრანსფერო სისტემით (ECTS). უნივერსიტეტში ფუნქციონირებს ოთხი ფაკულტეტი:

# სტომატოლოგია
#  ჯანდაცვის ეკონომიკა და მენეჯმენტი;
#  ფიზიკური მედიცინა და რეაბილიტაცია;
# მედიცინა

სასწავლო უნივერსიტეტი გეომედი აღჭურვილია კეთილმოწყობილი აუდიტორიებით, ლაბორატორიებით და თანამედროვე ტექნოლოგიებით აღჭურვილი სტომატოლოგიური კლინიკით.

## რესურსები ინტერნეტში
* 

კატეგორია:თბილისის უნივერსიტეტები
ბესარიონ ბერულავა

**ბესარიონ ბერულავა** (დ. 4 იანვარი, 1990, ფოთი, საქართველო) — ქართველი სპორტსმენი (სამბო), საერთაშორისო ტურნირის გამარჯვებული (2017, ყაზახეთი), მსოფლიო ჩემპიონი სამბოში (2018, ბუქარესტი, რუმინეთი).

## ძირითადი შედეგები 
## რესურსები ინტერნეტში 
* ბესარიონ ბერულავა  — ქართული სპორტი.

## სქოლიო
კატეგორია:ფოთში დაბადებულები
კატეგორია:ქართველი მოჭიდავეები
ბ
კატეგორია:დაბადებული 4 იანვარი
კატეგორია:დაბადებული 1990